62024CO0827_INF
2025 m. rugsėjo 2 d. Teisingumo Teismo (devintoji kolegija) nutartis
Direct Line Inox Impex ir kt.
(Byla C-827/24)
„Prašymas priimti prejudicinį sprendimą – Teisingumo Teismo procedūros reglamento 99 straipsnis – Atsakymas, kuris aiškiai matyti iš jurisprudencijos – Bendra prekybos politika – Antidempingo muitai – Kinijos kilmės besiūlių vamzdžių iš nerūdijančio plieno, šaltai temptų Indijoje, importas – Reglamentas (ES) 2016/1036 – 13 straipsnio 1 dalis – Vengimas – Netaikymas – Esminis pakeitimas – Muitų sąjunga – Reglamentas (ES) Nr. 952/2013 – Sąjungos muitinės kodeksas – 60 straipsnio 2 dalis – Prekių kilmės įgijimas – Pirminė taisyklė, dėl kurios negalima pakeisti karštai apdirbtų vamzdžių iš plieno kilmės dėl jų perdirbimo šaltuoju būdu“
Bendra prekybos politika – Apsauga nuo dempingo taikymo – Vengimas – Netaikymas – Kinijos kilmės besiūlių vamzdžių arba vamzdelių iš geležies ar plieno šaltasis formavimas Indijoje – Prekių kilmė – Nustatymas – Svarbus perdirbimas arba apdorojimas – Europos Komisijos nustatytas esminis minėtų produktų perdirbimas – Paskutinis esminis ekonomiškai pagrįstas perdirbimas ar apdorojimas, suteikiantis minėtiems gaminiams Indijos kilmės statusą
(Europos Parlamento ir Tarybos reglamento 952/2013 60 straipsnio 2 dalis ir Reglamento 2016/1036 13 straipsnio 1 dalis)
(žr. 22–31 punktus)
Rezoliucinė dalis
2016 m. birželio 8 d. Europos Parlamento ir Tarybos reglamento (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių 13 straipsnio 1 dalis ir 2013 m. spalio 9 d. Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, 60 straipsnio 2 dalis
turi būti aiškinamos taip:
besiūlių vamzdžių ar vamzdelių iš Kinijos šaltasis formavimas Indijoje, dėl kurio, kaip nustatė Europos Komisija, šie produktai buvo iš esmės pakeisti taip, kad negrįžtamai pasikeitė jų esminės savybės, yra pakeitimas, dėl kurio netaikoma Reglamento 2016/1036 13 straipsnio 1 dalis, ir „paskutinis esminis ekonomiškai pagrįstas perdirbimas ar apdorojimas“, kaip apibrėžta Reglamento Nr. 952/2013 60 straipsnio 2 dalyje, suteikiantis šiems produktams Indijos kilmės statusą.